DCB BANK
నెట్‌వర్క్‌ విస్తరణకంటే లాభదాయకత ముఖ్యం
చెన్నై,జూలై 18: చిన్నసైజు ప్రైవేటు సెక్టార్‌ బ్యాంకు డిసిబి బ్యాంకు తన నెట్‌వర్క్‌ విస్త రణను కొంత తగ్గించింది. వచ్చేరెండేళ్లపాటు లాభాదాయకతపై దృష్టిపెడుతోంది. ప్రస్తుతం నెట్‌వర్క్‌ 300శాఖలవరకూ ఉంది. గడచిన రెండేళ్లలో భారీగా నెట్‌వర్క్‌ విస్తరించామని, ఈ ఆర్థిక సంవత్స రంలో 10-15శాఖాలు ప్రారంభిస్తామని డిసిబి బ్యాంకు మేనేజింగ్‌ డైరెక్టర్‌ సిఇఒ మురళీనటరాజన్‌ వెల్లడించారు. జూన్‌వరకూ చూస్తే డిసిబి బ్యాంకు 90 శాఖలను విస్తరించి మొత్తం 290శాఖలకు పెంచామన్నారు. 310శాఖల పరంగా 2017-18ఆర్థికసంవత్సరంలో చేరతాయని, 2020 నాటికి బ్యాంకు 350శాఖలకు పెరుగుతుందని అన్నారు. ఖర్చు, ఆదాయ నిష్పత్తిపరంగాచూసుకుని నెట్‌వర్కు విస్తరణ ఉంటుం దన్నారు. ఇప్పటికే ఇతర అన్ని చిన్నబ్యాంకులతోపోలిస్తే బ్యాంకు శాఖల విస్తరణ ఎంతో పెంచిందన్నారు.
ఖర్చుఆదాయ నిష్పత్తిని చూస్తే 57.2 శాతంగా ఉన్నట్లు వివరించింది. జూన్‌త్రైమాసికంలో బ్యాంకు 38శాతం రాబడులు పెంచుకుంది. ప్రాథమికంగా ట్రెజరీ ఆదాయం 21కోట్లుగా ఉంది. బ్యాంకు నికరవడ్డీ మార్జిన్‌ 4.2 శాతంగా ఉంది. తక్కువ ఖర్చుతో కూడిన కరెంటు పొదుపుఖాతాల డిపాజిట్లు 26.85శాతంగా ఉండి 378కోట్ల రూపాయలకు చేరాయి. బాంకులు, నాన్‌బ్యాంకింగ్‌ పరపతిసంస్థల నుంచి గట్టిపోటీ వస్తుం డటంతో బ్యాంకు నెట్‌వర్క్‌ విస్తరణను తగ్గించి లాభదాయకతపై దృష్పిపెట్టింది. బ్యాంకు నికరవడ్డీ మార్జిన్‌ 3.75శాతంగా ఉంది. బ్యాంకులో ప్రమోటర్ల వాటా 15.02శాతానికి చేరిందని ఆయన అన్నారు. ప్రమోటర్లు భవిష్యత్తులో మూలధన వనరులసమీకరణపై కూడా దృష్టిపెట్టవచ్చని అంచనా.